text: চাঁপাইনবাবগঞ্জ সীমান্তে ২ লাখ ৭০ হাজার টাকার হেরোইন উদ্ধার
  চাঁপাইনবাবগঞ্জে ২ লাখ ৭০ হাজার টাকার ১৩৫ গ্রাম হেরোইন উদ্ধার করেছে ৫৯ বিজিবির চকপাড়া বিওপির একটি টহল দল।
  আজ ১৬ নভেম্বর মঙ্গলবার সকাল সাড়ে ৯ টার দিকে চকপাড়া বিওপির নায়েবে সুবেদার রেনু মিয়ার নেতৃত্বে টহল দল নলডুবি এলাকায় মালিকবিহীন ১৩৫ গ্রাম হেরোইন উদ্ধার করতে সক্ষম হয়।
  ৫৯ বিজিবির রহনপুর ব্যাটালিয়ন এর অধিনায়ক লে. কর্ণেল মো.আমীর হোসেন মোল্লা, পিএসসি বিষয়টির সত্যতা নিশ্চিত করেছেন।
  এছাড়াও বর্তমানে করোনা পরিস্থিতিতে ভারতীয় চোরাকারবারীরা যাতে সীমান্ত অতিক্রম করে বাংলাদেশের অভ্যন্তরে প্রবেশ করতে না পারে সেই লক্ষে সীমান্তে টহল ব্যবস্থা জোরদার করা হয়েছে এবং ব্যাটালিয়ন সদর দপ্তর হতে বিশেষ অভিযান পরিচালনা করা হচ্ছে বলেও জানান আমীর হোসেন।